wickkiey/tamil-wikipedia-markdown huggingface dataset:
# சோபியா (இயந்திர மனிதன் - தானியங்கி)

, ஜெனீவாவில் நடைபெற்ற நன்மைக்கான செயற்கை நுண்ணறிவு உலக மாநாட்டில் (2018) பேசும் சோபியா]]  
**சோபியா** (Sophia), ஆன்சன் ரோபோடிக்ஸ் நிறுவனத்தால் உருவாக்கப்பட்ட மிகவும் மேம்பட்ட இயந்திர மனிதத் தானியங்கி படைப்பாகும். முனைவர். டேவிட் ஆன்சன் என்பவரால் 2013 ஆம் ஆண்டு ஆன்சன் தானியங்கியல் நிறுவனம் நிறுவப்பட்டது. இவரே இந்த நிறுவனத்தின் முதன்மை செயல் அலுவலரும் ஆவார்.  

சோபியா பொதுமக்கள் முன்பான தனது முதல் அறிமுகத்தை அமெரிக்க ஐக்கிய நாடுகளின் டெக்சாஸ் மாகாணத்தில் உள்ள ஆஸ்டினில் 2016 ஆம் ஆண்டின் மார்ச்சு மாத மத்தியில் தென்மேற்கால் தெற்கு (South by Southwest - SXSW) என்ற விழாவில் நிகழ்த்தியது.. ஆவ்ட்ரி எப்பன் மற்றும் டேவிட் ஆன்சனின் மனைவி ஆகியோரால் சோபியா ஆக்கம் பெற்றது. முதன்முதலில் 2015 ஆம் ஆண்டு, ஏப்ரல் 19 ஆம் நாள் இது செயல்படத் தொடங்கியது. சோபியாவின் தோல் ஃப்ரப்பரால் (தானியங்கியலில் பயன்படுத்தப்படும் மீட்சித் தன்மையுள்ள இயற்கை மீள்மம் அல்லது இரப்பர்)ஆக்கப்பட்டதாக இருப்பதால் 62-இற்கும் மேற்பட்ட முகபாவனைகளை வெளிக்காட்ட இயலும்..  

அக்டோபர் 2017இல் சோபியாவிற்கு சவுதி அரேபிய அரசு குடியுரிமை வழங்கியது. இதனால், உலகின் குடியுரிமை பெற்ற முதல் இயந்திர மனித தானியங்கி என்ற பெருமை சோபியாவிற்கு கிடைத்துள்ளது. நவம்பர் 2017 இல், சோபியா ஐக்கிய நாடுகள் வளர்ச்சித் திட்டத்தின் எப்பொழுதிற்கும் முதலான புதுமைகளின் வெற்றியாளர் என்ற பட்டம் வழங்கப்பட்டது. இந்தப் பட்டம் கிடைக்கப் பெற்ற முதல் மனிதரல்லாத ஒரு பொருள் இதுவேயாகும். .
# பழைய உலகம்


, 15-ஆம் நூற்றாண்டு நகல்)]]  
**"பழைய உலகம்**" (*Old World*) என்ற சொற்றொடர் ஆப்பிரிக்கா, ஐரோப்பா, ஆசியா (ஆப்பிரிக்க-யூரேசியா) ஆகிய உலகப் பகுதிகளைக் குறிக்கப் பயன்படுத்தப்படுகிறது. உலகத்தின் எஞ்சிய பகுதிகளான அமெரிக்காக்கள், ஓசியானியா ஆகிய பகுதிகள் புதிய உலகம் என அழைக்கப்படுகின்றது.  

பழைய உலகம் பெரும்பாலும் கிழக்கு அரைக்கோளப் பகுதிகளைக் குறிக்கும். ஆனாலும், மேற்கு அரைக்கோளம்|மேற்கு அரைக்கோளத்தில் உள்ள அயர்லாந்து, ஐக்கிய இராச்சியம், போர்த்துகல், மேற்கு ஆப்பிரிக்கா ஆகியன பழைய உலக நாடுகளாகவே அடையாளம் காணப்படுகின்றன. அதே வேளையில், ஆத்திரேலியா, நியூசிலாந்து போன்ற ஓசியானிய கிழக்கு அரைக்கோளப் பகுதிகள் புதிய உலகமாக அடையாளம் காணப்படுகின்றன.  

## சொற்பிறப்பு
தொல்லியல் மற்றும் உலக வரலாற்று சூழலில், "பழைய உலகம்" என்ற சொல், வெண்கலக் காலத்தில் இருந்து (மறைமுகமான) கலாச்சார தொடர்பு கொண்டிருந்த உலகின் பகுதிகளை உள்ளடக்கியது, இதன் விளைவாக, பெரும்பாலும் மிதவெப்ப மண்டலத்தில் மத்திய தரைக்கடல், மெசொப்பொத்தேமியா, பாரசீகப் பீடபூமி, இந்திய துணைக்கண்டம் மற்றும் சீனா போன்ற பகுதிகளின் ஆரம்பகால நாகரிகங்கள் இணையான வளர்ச்சி கண்டன.  

இந்தப் பிரதேசங்கள் பட்டுப் பாதை வணிக வழியால் இணைக்கப்பட்டு, வெண்கலக் காலத்தை அடுத்து இரும்புக் காலத்திலும் தொடர்ந்தது. கலாச்சார, மெய்யியல், மற்றும் சமய அபிவிருத்திகள் இறுதியில் மேற்கத்தைய எலனிசம், கீழைத்தேய (சொராட்டிரிய நெறி, ஆபிரகாமிய சமயங்கள்) மற்றும் தூரகிழக்கு (இந்து சமயம், பௌத்தம், சைனம், கன்பூசியம், தாவோயியம்) கலாச்சாரங்கள் தோன்ற வழிவகுத்தன.  

## வேறு பெயர்கள்
ஆப்பிரிக்க-யூரேசியாவின் பெருநிலப்பரப்பு (பிரித்தானியத் தீவுகள், யப்பான், இலங்கை, மடகாசுகர், மலாய் தீவுக்கூட்டம் போன்ற தீவுகள் நீங்கலாக) *ஆப்பிரிக்க-யூரேசியா* என அழைக்கப்படுகிறது. இச்சொல் சர் ஆல்ஃபோர்ட் ஜோன் மெக்கின்டர் என்பவரால் *The Geographical Pivot of History* என்ற நூலில் கொடுக்கப்பட்டது.
# திரிபுவன் பன்னாட்டு வானூர்தி நிலையம்



**திரிபுவன் பன்னாட்டு வானூர்தி நிலையம்** (**Tribhuvan International Airport (TIA)** (, ) நேபாளத் தேசியத் தலைநகரம் காட்மாண்டுவில் அமைந்த பன்னாட்டு வானூர்தி நிலையமாகும். நேபாளத்தில் உள்ள ஓரே பன்னாட்டு விமானம் நிலையம் இதுவாகும்.  

இப்பன்னாட்டு வானூர்தி நிலையம், காட்மாண்டு நகர மையத்திலிருந்து ஆறு கிலோ மீட்டர் தொலைவில் காத்மாண்டு சமவெளியில் உள்ளது.  

புகழ் பெற்ற நேபாள மன்னரான திரிபுவன் நினைவாக, மன்னர் மகேந்திரா, 1955ல் இப்பன்னாட்டு விமான நிலையத்திற்கு திரிபுவன் பன்னாட்டு வானூர்தி நிலையம் என பெயர் சூட்டினார்.  

இப்பன்னாட்டு வானூர்தி நிலையத்தின் ஒரு பகுதியில் உள்நாட்டு விமானச் சேவைக்கான வானூர்திகள் இயங்குகிறது.  
2015ல் 3.21 மில்லியன் பயணிகளை கையாண்டுள்ளது. தற்போது ஆசியா மற்றும் மத்திய கிழக்கு நாடுகளிலிருந்து 38 நிறுவனங்களின் வானூர்திகள் திரிபுவன் பன்னாட்டு வானூர்தி நிலையத்திற்கு வருகை தருகிறது.  

## வசதிகள்
திரிபுவன் பன்னாட்டு வானூர்தி நிலையம் 10,007 அடி நீளம் கொண்ட ஓடு பாதையுடையது.  

## அமைவிடம்

திரிபுவன் பன்னாட்டு வானூர்தி நிலையம் பசுபதிநாத் கோயிலிருந்து ஒரு கிலோ மீட்டர் தொலைவிலும், காட்மாண்டு நகரத்திலிருந்து ஆறு கிலோ மீட்டர் தொலைவிலும் உள்ளது.  

## வானூர்தி நிறுவனங்கள் மற்றும் செல்லும் இடங்கள்

உலங்கு வானூர்தி சேவைகள்: பிஷ்டெயில் ஏர், சிறீ ஏர்லையன்ஸ், மனாங் ஏர் நிறுவனங்கள் திரிபுவன் பன்னாட்டு வானூர்தி நிலையத்தின் அருகில் உள்ள உலங்கு வானூர்தி நிலையம் சேவைகள் வழங்குகிறது.  

எவரஸ்டு மலையை கண்டு களிக்க புத்தா ஏர், யதி ஏர்லையன்ஸ் மற்றும் சிம்ரிக் ஏர்லையன்ஸ் சிறு விமானங்களுடன் நாள்தோறும் அதிகாலை முதல், காட்மாண்டு உள்நாட்டு வானூர்தி நிலையத்திலிருந்து இயங்குகிறது.  

## இதனையும் காண்க
- நேபாள மன்னர் திரிபுவன்
# Module:Lang/data/doc

This module holds various support tables used by Module:Lang  
- <code>override</code> – this table provides language name data used in the creation of categories and, for the templates, the language name annotation.
- <code>rtl_scripts</code> – a list of ISO 15924 scripts that are written -to-; data taken from the table at ISO 15924#List of codes
- <code>translit_title_table</code> – a table of tables that is used in the creation of the <code>title=</code> attribute of the tags that wrap transliterated text; data adapted from
# Module:Lang/doc

This module exists primarily to provide correct html markup for non-English language text where that text is used in the English Wikipedia. It has a secondary purpose of providing correct visual rendering for this non-English text. The module consolidates processing for and the many templates into a single source and uses a clearly defined data set extracted from international standards.  

The data set is specified in Module:Language/name/data and its included data modules:  
:;language code-and-name data  
::Module:Language/data/iana languages – from IANA language-subtag-registry file  
::Module:Language/data/ISO 639-3 – from sil.org UTF-8 Complete Code Tables Set  
::Module:Language/data/wp languages – sourcing for the data in this module is unknown  
:;language script data  
::Module:Language/data/iana scripts – from IANA language-subtag-registry file  
:;language region data  
::Module:Language/data/iana regions – from IANA language-subtag-registry file  
:;language variant data  
::Module:Language/data/iana variants – from IANA language-subtag-registry file  
:;suppressed-script data  
::Module:Language/data/iana suppressed scripts – from IANA language-subtag-registry file  

The data set also includes supplementary data modules:  
:;override and other non-standard data  
::Module:Lang/data – For example, when IANA disagrees with ISO 639-3 or when the standard language name is cumbersome or contains information not suitable for use in article space, the <code>override</code> table can hold that language information  
::Module:Lang/ISO 639 synonyms – maps three character ISO 639-2, -2T, -3 codes to two character ISO 639-1 codes – from Codes for the Representation of Names of Languages  

The module does not require the myriad templates, , , and . It provides error checking and reporting to ensure that the html rendered is correct for browsers and screen readers.  

Articles that have errors are placed in:  
: (mainspace only)  

Maintenance categories:  
:  

MOS on foreign words:  
:  
<includeonly></includeonly>
# Module:Language/data/ISO 639-3/doc

This module contains data taken directly from a local copy of an iso-639-3_Name_Index_YYYYMMDD.tab file from sil.org.  

The table in this module was created using Module:Language/name/data/ISO 639-3 data extraction tool. There should be no need to hand edit this table, so please do not do so except to reflect changes that are actually present in the source (in which case it is probably better to re-run the extraction tool on a new data file).
# சூரிய ஒளிமானி


**சூரிய ஒளிமானி** (*sun photometer*) என்பது எப்போதும் சூரியனை நோக்கியே இருக்குமாறு அமைக்கப்பட்டுள்ள ஒரு ஒளிமானியாகும். நவீன சூரிய ஒளிமானிகள், சூரியனை நோக்கித் தானியங்கியாகத் திரும்பும் அமைப்புடன், ஒளிக்காணி (*photodetector*), தரவு ஈட்டல் கருவிகள், மற்றும் நிறமாலைகளைப் பிரிக்கும் கருவிகளைக் கொண்டிருக்கும். இதில் அளக்கப்படும் அலகு "அலைமாலைக் கதிர்வீச்சு" (direct-sun radiance) ஆகும்.  

சூரிய ஒளிமானியை புவியின் வளிமண்டலத்தில் பயன்படுத்தும் போது அளக்கப்படும் கதிர்வீச்சும், சூரியன் நேரடியாக வெளிவிடும் கதிர்வீச்சும் (புவிக்கப்பாலான சூரிய கதிர்வீச்சு), ஒரே அளவில் இருப்பதில்லை. ஏனெனில், புவியின் வளிமண்டலத்தால் உட்கவரப்பட்டும், சிதறிடிக்கப்பட்டும் வருவதால், சூரியப் பாயம் (solar flux) குறைகிறது. எனவே அளக்கப்படும் கதிர்வீச்சு சூரியப் பாயம் (radiant flux) என்பது சூரியன் நேரடியாக வெளிவிடும் கதிர்வீச்சும், புவியின் வளிமண்டலத்தால் ஏற்படும் விளைவுகளும் இணைந்து வருவதாகும். இதன் அளவை பீரின் விதியின் (Beer's law) அடிப்படையில் அளக்கலாம்.  

புவியின் வளிமண்டலத்தால் ஏற்படும் விளைவுகள் லாங்லி புறச்செருகல் (*Langley extrapolation*) அடிப்படையின் மூலம் நீக்கப்படுகிறது. இதன் மூலம் தரையில் அமைக்கப்பட்டுள்ள கருவிகளைக் கொண்டு புவிக்கு அப்பாலான சூரிய கதிர்வீச்சும் (extraterrestrial radiance) அளக்கப்படுகிறது. புவிக்கப்பாலான சூரிய கதிர்வீச்சு அளக்கப்பட்டதும், அதைக் கொண்டு வளிமண்டலம் ஆராயப்படுகிறது. புவி மண்டலத்தில் ஒளி ஊடுருவும் தன்மை (Optical depth) அளக்கப்படுகிறது. ஒளி நிற மாலையின் சில அலைகள் மட்டும் தேர்ந்தெடுக்கப்பட்டு, நீராவி மற்றும் ஓசோன் போன்ற பல்வேறு வாயுக்களின் வழியாகச் செலுத்தப்பட்டு, அவற்றின் ஒளி ஊடுருவும் தன்மை அளவிடப்படுகிறது.
# சாத்தமங்கலம் சாஸ்தா திருக்கோயில், கடலூர்



** சாத்தமங்கலம் சாஸ்தா ஐயப்பன் திருக்கோயில், கடலூர்** கடலூர் அடுத்த சாத்தமங்கலம் என்னும் ஊரில் அமைந்துள்ளது.  

## திருவிழா
கார்த்திகை மாதம்  

## திறக்கும் நேரம்
சாத்தமங்கலம் சாஸ்தா திருக்கோயில் காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# கோபி ஐயப்பன் திருக்கோயில், ஈரோடு


** கோபி ஐயப்பன் திருக்கோயில் ஈரோடு** ஈரோடு அடுத்த கோபி என்னும் ஊரில் அமைந்துள்ளது.  

## திருவிழா
கார்த்திகை மாதம்  

## திறக்கும் நேரம்
காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# பிளாட்டினம் எக்சாபுளோரைடு


**பிளாட்டினம் எக்சாபுளோரைடு **(Platinum hexafluoride) PtF<sub>6</sub> என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இது அடர்-சிவப்பு நிறமுடைய, எளிதில் ஆவியாகக்கூடிய திண்மமாகும். இது சிவப்பு நிற வாயுவை உருவாக்குகிறது. இந்த சேர்மம்,  பிளாட்டினத்தின் +6 ஆக்சிசனேற்ற நிலை<nowiki/>யை விளக்கும் ஒரு தனித்தன்மையுள்ள அணைவுச் சேர்மம் ஆகும். நான்கு d-எதிர்மின்னிகளை மட்டுமே கொண்டிருந்தும், ஒரு மும்மை ஆற்றல் நிலையுடன் (Triplet state) இது இணைகாந்தப் பண்பினைக் (Paramagnetic) கொண்டுள்ளது.  PtF<sub>6</sub> ஒரு வலிமையான ஆக்சிசனேற்றியும் மற்றும் வலிமையான புளோரினேற்றியும் ஆகும். PtF<sub>6</sub> திண்ம நிலையிலும், வாயு நிலையிலும், எண்முகி வடிவ அமைப்பைக் கொண்டிருக்கிறது. Pt-F பிணைப்பு நீளங்கள் 185 பிக்கோமீட்டர்களாக உள்ளன.  

## தொகுப்புமுறை தயாரிப்பு
PtF<sub>6</sub> ஆனது, பிளாட்டினம் உலோகத்துடன் புளோரினின் வினையின் மூலம் முதன்முதலாக தயாரிக்கப்ப்டடது. இந்த வழிமுறை தயாரிப்பிற்கான ஒரு வாய்ப்பாக மட்டுமே விளங்குகிறது.  
:Pt + 3 F<sub>2</sub> → PtF<sub>6</sub>  
PtF<sub>6</sub> ஆனது, பிளாட்டினம் பென்டாபுளோரைடு (PtF<sub>5</sub>) விகிதச் சிதைவடைவதன் மூலமும் தயாரிக்கப்படுகிறது. பிளாட்டினம் டெட்ராபுளோரைடு (PtF<sub>4</sub>) ஒரு உபவிளை பொருளாக கிடைக்கிறது. தேவையான PtF<sub>5</sub> ஆனது, PtCl<sub>2</sub> ஐ புளோரினேற்றம் செய்யப்பட்டு கிடைக்கப்பெறுகிறது.:  
:2 PtCl<sub>2</sub> + 5 F<sub>2</sub> → 2 PtF<sub>5</sub> + 2 Cl<sub>2</sub>  
:2 PtF<sub>5</sub> → PtF<sub>6</sub> + PtF<sub>4</sub>  

## எக்சாபுளோரோபிளாட்டினேட்டுகள்
பிளாட்டினம் எக்சாபுளோரைடு, எச்சாபுளோரோபிளாட்டினேட்டு எதிரயனியிலிருந்து ஒரு எதிர்மின்னியைப் பெறலாம். இது பிளாட்டினம் எக்சாபுளோரைடுடன் நேர்மின்னயனியாக மாற்ற இயலாத தனிமங்களின் சேர்மங்களை வினைப்படுத்துவதன் மூலம் கிடைக்கப்பெறுகிறது. உதாரணமாக, செனானுடன் வினைபுரிந்து "" ஐத் தருகிறது. (இது , மற்றும் ) ஆகியவற்றின் கலவையாகும். மேலும் இது செனான் எக்சாபுளோரோபிளாட்டினேட்டு என அழைக்கப்படுகிறது. 1962 ஆம் ஆண்டில், இந்த வினையின் கண்டுபிடிப்பானது, அருமன் வாயுக்கள் வினைகளில் ஈடுபட்டு வேதிச் சேர்மங்களைத் தருகின்றன என்பதை நிரூபித்தது. செனானுடனான வினைக்கு முன்னதாக, ஆனது ஆக்சிசனுடன் வினைபுரிந்து டைஆக்சிசனைல் எக்சாபுளோரோபிளாட்டினேட்டைத் [O<sub>2</sub>]<sup>+</sup>[PtF<sub>6</sub>]<sup>−</sup> தருவது கண்டறியப்பட்டது.
# நுண்சுவடுத் தனிமம்

உயிர்வேதியியலில் **நுண்சுவடுத் தனிமம்** (*ultratrace element*) என்பது குறிப்பிட்ட ஓர் உயிரினத்தில் கிராம் ஒன்றுக்கு ஒரு மைக்ரோகிராம் அளவுக்கும் குறைவாக அடங்கியுள்ள தனிமத்தைக் குறிக்கிறது. எடையளவில் இது 0.0001% இலும் குறைவான இருப்பைக் குறிக்கிறது. ஆனால் அவ்வுயிரினத்தின் வளர்சிதை மாற்றத்தில் இத்தனிமம் குறிப்பிடத்தக்க பங்கு வகிப்பதாக இருக்கும்.  

சிலிக்கன், நிக்கல், போரான், வனேடியம் , கோபால்ட்டு போன்ற நுண்சுவடுத் தனிமங்கள் மனித உயிரினத்தில் இருப்பதற்கான சாத்தியங்கள் உள்ளன. இதே போல புரோமின், காட்மியம், புளோரின், ஈயம், இலித்தியம், வெள்ளீயம் போன்றவை பிற உயிரினங்களில் இருப்பதற்கான வாய்ப்புகள் உள்ளன .  

## இவற்றையும் காண்க
- இம்மியப் பொருள் (*trace element*)
# மைக்ரோகிராம்

**மைக்ரோகிராம்** (*microgram* அல்லது *microgramme*, **μg**) என்பது மெட்ரிக் முறையில், திணிவின் ஓர் அலகு ஆகும். இது கிலோகிராமின் பில்லியனில் ஒன்று , கிராமின் மில்லியனில் ஒன்று , அல்லது மில்லிகிராமின் ஆயிரத்தில் ஒன்று ஆகும். அனைத்துலக முறை அலகுகளில் (SI) இதன் குறியீடு **μg** ஆகும். இங்கு மைக்ரோ என்பது கிரேக்க எழுத்தான μ (மியூ) ஆல் தரப்படுகிறது.  

## ஐக்கிய அமெரிக்கா
மைக்ரோ என்பதை தவறுதலாக மில்லி என்ற அர்த்தத்தில் பயன்படுத்தும் வாய்ப்பு அதிகமிருப்பதால், ஐக்கிய அமெரிக்காவில் மருத்துவத் தரவுகளில் μg என்பதற்குப் பதிலாக **mcg** என்ற குறியீட்டைப் பயன்படுத்துமாறு அமெரிக்க உணவு மற்றும் மருந்து நிர்வாகம் (FDA) பரிந்துரைத்துள்ளது. ஆனாலும், mcg என்பது பழைய, தற்போது பயன்பாட்டிலில்லாத CGS முறையில் மில்லிசென்டிகிராமை (=10&nbsp;μg) குறிக்கும்.  

## ஐக்கிய இராச்சியம்
ஐக்கிய இராச்சியத்தில், மில்லிகிராம், மைக்ரோகிராம் ஆகியவற்றுக்கிடையேயான குழப்பங்களில் மருத்துவத் துறையில் தீவிரமான தவறுகள் இடம்பெறுவதைக் கருத்தில் கொண்டு, இசுக்கொட்லாந்து நோய்த் தவிர்ப்புப் பேணல் வழிகாட்டுதலின் படி, அங்கு ஒரு மில்லிகிராமுக்கும் குறைவான மருந்துகளில் “mcg” அல்லது “μg” என எழுதாமல் "மைக்ரோகிராம்" என்ற முழுச் சொல்லையும் எழுத வேண்டும் என அறிவுறுத்தப்பட்டுள்ளது.
# அண்மைக் குவியம்



**அண்மைக் குவியம்** (*Shallow focus*) என்பது புல ஆழத்துடன் இணைக்கப்பட்ட புகைப்படக் கலை மற்றும் ஒளிப்பதிவுக் கலை ஆகிய துறைகளில் உள்ள தொழினுட்பம் ஆகும். அண்மைக் குவியத்தில் ஒரு படப் பதிவிலுள்ள ஒரு பகுதி மட்டும் குவிக்கப்பட்டு மற்ற பகுதிகள் குவிக்கப்படாமல் (out of focus) இருக்கும். அண்மைக் குவியம் என்பது படத்தின் ஒரு பகுதியை மட்டும் வலியுறுத்தப் பயன்படுகிறது.  

புகைப்படத்தில் குவிக்கப்படாமல் இருக்கும் பகுதியின் கலைநயத்தைப் போக்கா என புகைப்பட கலைஞர்கள் அழைக்கின்றனர்.  

அழுத்தக் குவியம் (deep focus) என்பது அண்மைக் குவியத்திற்கு எதிரானது, இதில் மொத்த பிம்பமும் சரியான குவியத்தில் குவிக்கப்படுகிறது. அண்மைக் குவியம் 2000 லிருந்து 2010 வரை மிகவும் பிரபலமானது. குறைந்த செலவில் திரைப்படம் எடுப்போர், தங்களின் திரைப்பட பின்புலம் தெரியாமலிருக்க இவ்வகைத் தொழிற்நுட்பத்தைப் பயன்படுத்திக் கொள்வர்.  
சப்பானின் டோக்வாத் தோட்டத்தில் (Tokugawa Garden) எடுக்கப்பட்டப் புகைப்படம். f/1.8 அகலமுள்ள துவாரம் வழியாக எடுக்கப்படும் போது பின்புலம் குவிக்கப்படாமல் இருப்பதைக் காணலாம்.]]  

## அண்மைக் குவிய விளைவைப் பெறும் முறை

அண்மைக் குவிய விளைவைப் பெற அதிக அகலமுள்ள துளையைப் பயன்படுத்துவது, அண்மையிலுள்ளவற்றை படம் பிடிப்பது, பெரிய தோற்றுரு உணரி (image sensor) அல்லது குறைந்த தூரத்திற்கு அதிக குவியத் தூரம் கொண்ட வில்லையைப் பயன்படுத்துதல் ஆகியவை பயன்படுத்தப்படுகின்றன. சாய்வு மாற்ற ஒளிப்படவியலையும் பயன்படுத்தலாம், இம்முறை குவியத்தைச் செம்மைப்படுத்தும் முறைக்கு எதிரானது.  

35மிமீ அளவுள்ள திரைப்படக் கருவி (cine cameras) வில்லைகளைக் கொண்டு குறும்படங்களை எடுப்பதற்கும், எண்ணியல் வடிவூட்டங்களைப் (digital format) பெறவும் ஏதுவான அழுத்தக் குவிய ஏற்பிகள் (Depth-of-field adapter) பயன்படுத்தப்படுகின்றன.  

## மேலும் பார்க்க
- போக்கா
# இலித்தியம் ஆக்சைடு


**இலித்தியம் ஆக்சைடு** (Lithium oxide) ([[இலித்தியம்|]]O) அல்லது **இலித்தியா** ஒரு  கனிமச் சேர்மம் ஆகும். இலித்தியம் ஆக்சைடானது, இலித்தியம் உலோகம் காற்றில் எரிக்கப்படும் போது ஆக்சிசனுடன் இணைந்து சிறிய அளவு இலித்தியம் பெராக்சைடுடன் கிடைக்கிறது:  
: 4Li + → 2.  
துாய்மையான , 450 ° செல்சியசு வெப்பநிலையில் இலித்தியம் பெராக்சைடின் (Li<sub>2</sub>O<sub>2</sub>) வெப்பப் பகுப்பின் மூலமாகப் பெறப்படுகிறது. தாழ்-ஆற்றல் வாயு நிலை மூலக்கூறானது வலிமையான அயனிப் பிணைப்புக்கு ஒத்த பிணைப்பு நீளத்துடன் நேர்கோட்டு வடிவத்தைப் பெற்றுள்ளது.  

வலுவளவு ஓட்டு இலத்திரன் சோடிகளின் தள்ளுகைக் கொள்கையின்படி இச்சேர்மத்திற்கு நீர் மூலக்கூறு கொண்டிருப்பது போன்ற  வளைந்த வடிவத்தைக் கொண்டிருப்பதாக கணிக்கப்படுகிறது.  

## பயன்கள்
இலித்தியம் ஆக்சைடு சுட்டாங்கல் பளபளப்பாக்கத்தில் இளக்கியாகப் பயன்படுகிறது. இது தாமிரத்துடன் நீல மணிகளையும், கோபால்ட்டுடன் இளஞ்சிவப்பு மணிகளையும் தருகிறது. இலித்தியம் ஆக்சைடு நீர் மற்றும் நீராவியுடன் வினைபுரிந்து இலித்தியம் ஐதராக்சைடினை உருவாக்குகிறது. இவ்வாறு உருவாக்கப்பட்ட இலித்தியம் ஐதராக்சைடு உடனுக்குடன் அக்கலவையிலிருந்து பிரித்தெடுக்கப்பட வேண்டும். வெப்ப தடுப்பு பூச்சு அமைப்புகளுக்குள் அழிவு ஏற்படுத்தாத உமிழ்வு நிறமாலையியல் மதிப்பீடு மற்றும் சிதைவு கண்காணிப்பு ஆகியவற்றிற்காக பயன்படுத்துதல் குறித்தும் இச்சேர்மம் ஆய்விடப்பட்டு வருகிறது.  

இலித்தியம் ஆக்சைடின் மின்னாற்பகுப்பின் மூலமாகவும் இலித்தியம் உலோகமானது பெறப்படுகிறது. இவ்வினையில் ஆக்சிசன் உபவிளைபொருளாகக் கிடைக்கப்பெறுகிறது.
# இந்திய மலைச்சிட்டான்

**இந்திய மலைச்சிட்டான்** (ஆங்கிலப் பெயர்: **Indian blackbird**, உயிரியல் பெயர்: ***Turdus simillimus***) என்பது ஒருவகைப் பூங்குருவி ஆகும். இது இதற்கு முன்னர் சாதாரண மலைச்சிட்டானின் ஒரு துணையினமாகக் கருதப்பட்டது. இது இந்தியா மற்றும் இலங்கையில் மட்டுமே காணப்படுகிறது. இந்தியத் துணைக்கண்டத்தில் காணப்படும் நான்கு துணையினங்களுமே (*simillimus, nigropileus, bourdilloni* மற்றும் *spencei*) சிறியவை. 19-20 செ.மீ. நீளம் உடையவை. அகலமானக் கண் வளையங்களைக் கொண்டுள்ளன.
# நியூத்திரன் நுண்ணோக்கி

**நியூத்திரன் நுண்ணோக்கி** (**Neutron microscopes**) என்பது, குறைந்த கோணமே சிதறலடையும் நியூத்திரன்களை அணுக்கரு பிளவின் மூலம் இலித்தியம்-6 அணுவிலிருந்து பிம்பங்களை உருவாக்கும் கருவியாகும்.  

நியூத்திரன் என்பது மின்னூட்டமற்ற துகளாகும். நுண் நோக்கியியலில் பொருட்களின் வடிவமைப்பைப் பெற, மின்னூட்டமற்றதாக இருப்பதால் ஊடுருவிச் செல்வது எளிதாகிறது. நியூத்திரன் நுண்ணோக்கி மூலம் 4 மடங்கு அதிகமாக உருப்பெருக்கம் செய்ய இயலும்.  

நியூத்திரன்கள் வலிய இடைவினை மூலம் அணுக்கருவுடன் பிணைக்கப்படுகிறது. இவ்விடைவினை நியூத்திரன்களைச் சிதறடிக்கவோ அல்லது உட்கவரவோ செய்கிறது. நியூத்திரன்கள் கற்றைகள் செறிவு குறைந்துள்ளதாலும், பொருட்களை ஆழமாக ஊடுருவிச் செல்கிறது. இவ் வகை நுண்ணோக்கிகள் எக்சு-கதிர் நுண்ணோக்கிகளைப் போன்று செயல்படுகிறது.  

## வால்டர் ஆடி (Wolter mirror)
வில்லைகளும், ஆடிகளும் நியூத்திரன்களை ஒளி எதிரொளிப்பு மற்றும் ஒளி விலகல் அடையச் செய்வதில்லை. காமா கதிர் தொலைநோக்கி மற்றும் எக்சு-கதிர் தொலைநோக்கி போன்றவற்றில் உள்ளது போல் குறைந்த கோணமே சிதறலடையும்  
வால்டர் தொலைநோக்கி தத்துவம் நியூத்திரன் நுண்ணோக்கியில் பயன்படுத்தப்படுகிறது.  

ஒளியைப் போல நியூத்திரன்கள் முழு அக எதிரொளிப்பு மூலம் பிம்பங்களை உருவாக்குகிறது.  

## அளவீடு
நியூத்திரன்களின் பாயம் (neutron flux) மின்னூட்ட இணைப்புக் கருவியில் (Charge-coupled device) பதிவிடப்படுகிறது. நாக சல்பைடு திரையைக் கொண்ட மினுப்பு திரைகள் (scintillation screen) பயன்படுத்தப்படுகின்றன. இலித்தியம்-6 அணுக்கருவிலிருந்து அணுக்கரு பிளவு மூலம் உருவாக்கப்படும்  
இயக்கப்பட்ட நியூத்திரன்கள் (thermal neutron) மின்னூட்ட இணைப்புக் கருவியில் மோதி பிம்பங்களை உண்டாக்குகிறது.  

## மேலும் பார்க்க
- எதிர்மின்னி நுண்நோக்கி
# 2-ஐதராக்சி பியூட்டைரிக் அமிலம்



**2-ஐதராக்சி பியூட்டைரிக் அமிலம்** *(2-Hydroxybutyric acid)* என்பது C<sub>4</sub>H<sub>8</sub>O<sub>3</sub> என்ற மூலக்கூறு வாய்ப்பாடு கொண்ட ஒரு கரிம வேதியியல் சேர்மமாகும். இந்த ஐதராக்சிபியூட்டைரிக் அமிலத்தை ஆல்பா- ஐதராக்சி பியூட்டரேட்டு மற்றும் α- ஐதராக்சி பியூட்டரேட்டு என்ற பெயர்களாலும் அழைப்பர். இச்சேர்மத்தில் உள்ள கார்பாக்சில் குழுவிற்கு அடுத்து இடம்பெற்றுள்ள கார்பனுடன் ஐதராக்சில் குழு சேர்ந்திருக்கிறது. டி-2- ஐதராக்சி பியூட்டைரிக் அமிலம், எல்-2- ஐதராக்சி பியூட்டைரிக் அமிலம் என்ற இரண்டு எதிருருக்களைப் பெற்றுள்ள ஒரு நாற்தொகுதிச் சேர்மமாகவும் இது கருதப்படுகிறது.  

2-ஐதராக்சிபியூட்டைரிக் அமிலத்தின் இணை காரமான 2-ஐதராக்சிபியூட்டைரேட்டு எல்-திரியோனின் சிதைமாற்றம் செய்யும் அல்லது குளூட்டாதயோன் தயாரிக்கும் பாலூட்டிகளின் தசைகளில் இருந்து தயாரிக்கப்படுகிறது. ஆக்சிசனேற்ற அழுத்தம் அல்லது நச்சேற்ற நீக்கத் தேவைகளால் குளூட்டாதயோன் தயாரிக்கும் வேகம் அதிகரிக்கிறது. இத்தகைய வளர்சிதை மாற்ற அழுத்த நிபந்தனைகளால் குளூட்டாதயோன் தயாரிப்புக்குத் தேவையான எல்-சிசுட்டின் வழங்கல் கட்டுபடுத்தப்படுகிறது. எனவே மெத்தியோனின் தயாரிக்கும் மெத்திலேற்ற மாற்ற வழிமுறையிலிருந்து சிசுட்டாதயோனின் தயாரிக்கும் சல்பியுரேற்ற மாற்ற வழிமுறைக்கு ஓமோசிசுட்டின் திசைதிருப்பப்படுகிறது. சிசுட்டாதயோனின் சிசுட்டினாக பிளவுபடும்போது உடன்விளை பொருளாக 2-ஐதராக்சிபியூட்டைரேட்டு வெளிவிடப்படுகிறது.  

α-ஐதராக்சிபியூட்டைரேட்டு நீரிழிவு இல்லாத உயிரினங்களில் இன்சுலின் தடை காட்டியாக பயன் படுத்தப்படுகிறது. குளுக்கோசு ஏற்புத்திறன் மோசமாதலை முன்கனிக்கவும் α-ஐதராக்சிபியூட்டைரேட்டு பயன்படுத்தப்படுகிறது  
.
# ஓமோசிட்ரிக் அமிலம்



**ஓமோசிட்ரிக் அமிலம்** *(Homocitric acid)* என்பது HOC(CO<sub>2</sub>H)(CH<sub>2</sub>CO<sub>2</sub>H)(C<sub>2</sub>H<sub>4</sub>CO<sub>2</sub>H) அல்லது C<sub>7</sub>H<sub>10</sub>O<sub>7</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சிலவகை நைட்ரசனேசு புரதங்களில் இரும்பு-மாலிப்டினம் இணைகாரணியாக இயற்கையிலேயே இந்த டிரைகார்பக்சிலிக் அமிலம் தோன்றுகிறது . உயிர் வேதியியலாளர்கள் பெரும்பாலும் இந்த இணைகாரணியை ஓமோசிட்ரேட்டு எனக் குறிப்பிடுகின்றனர், இந்த இனங்களின் நடுநிலை நீர்த்த கரைசல்களில் ஆதிக்கம் செலுத்தும் இணைகாரங்களாக இவை உள்ளன.  

ஓமோசிட்ரிக் அமில மூலக்கூறு சிட்ரிக் அமிலத்துடன் தொடர்புடையதாக உள்ளது. ஒரு மெத்திலீன் அலகு இதில் கூடுதலாக இருப்பதால் முன்னொட்டு "ஓமோ" சேர்க்கப்படுகிறது. சிட்ரிக் அமிலம் போலல்லாமல், ஓமோசிட்ரிக் அமிலம் ஒரு நாற்தொகுதி அமிலமாகும். இந்த அமிலம் லாக்டோனுடன் வேதிச் சமநிலையில் உள்ளது.  

:  

## இவற்றையும் காண்க
- ஓமோ ஐசோசிட்ரிக் அமிலம்
# ஓமோ ஐசோசிட்ரிக் அமிலம்



**ஓமோ ஐசோசிட்ரிக் அமிலம்** *(Homoisocitric acid)* என்பது C<sub>7</sub>H<sub>10</sub>O<sub>7</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஓமோசிட்ரிக் அமிலத்தின் மாற்றியனான இச்சேர்மத்தில் ஐதராக்சில் மூலக்கூறு 2 ஆவது நிலையில் இணைந்திருக்கிறது . α-அமினோ அடிப்பேட்டு வழிமுறையில் லைசின் தயாரிக்கும்போது இது ஓர் இடைநிலைச் சேர்மமாக உருவாகிறது. ஓமோசிட்ரேட்டு சிந்தேசால் இது உருவாக்கப்பட்டு ஓமோ அக்கோனிடேசுக்குரிய தளப்பொருளாகவும் இது உள்ளது.  

ஓமோ ஐசோசிட்ரிக் அமிலத்தினுடைய எசுத்தர் அல்லது உப்பாகக் கருதப்படும் ஓமோ ஐசோசிட்ரேட்டு ஓர் எதிர்மின் அயனியாகும்.  

## இவற்றையும் காண்க
- ஓமோசிட்ரிக் அமிலம்
- அடிபிக் அமிலம்
# வார்ப்புரு:Citation Style documentation/title


- ****: Title of source. . If **script-title** is defined, **title** holds romanized transliteration of title in **script-title**.
  - **script-title**: Original title for languages that do not use a Latin-based alphabet (Arabic, Chinese, Cyrillic, Greek, Hebrew, Japanese, Korean, Vietnamese, etc); not italicized, follows italicized transliteration defined in **title**. May be prefixed with an ISO 639-1 two-character code to help browsers properly display the script:
  - :<code></code>
  - **trans-title**: English translation of the title if the source cited is in a foreign language. Displays in square brackets after ****; if **url** is defined, then **trans-title** is included in the link. Use of the **language** parameter is recommended.
:Titles containing certain characters will not display and link correctly unless those characters are encoded.  
| space | &amp;#91; | &amp;#93; | <code></code> (preferred) |
| --- | --- | --- | --- |
| ]] | ]] – | } |  |
:* **title-link**: Title of existing Wikipedia article about the source named in **title** – do not use a web address; do not wikilink. Alias: **titlelink**.
# Module:Hatnote inline

---
-- Module:Hatnote-inline --  
-- --  
-- This module produces hatnote-style links and links to related articles, --  
-- but inside a <span>, instead of the <div> used by Module:Hatnote. It --  
-- implements the meta-template. --  
---

local mHatnote = require('Module:Hatnote')  
local mArguments = require('Module:Arguments')  
local yesno = require('Module:Yesno')  
local p = {}  

function p.hatnoteInline  
local args = mArguments.getArgs  
local hatnote = mHatnote.hatnote  
if args.inline == nil or yesno(args.inline, true) then  
local subs = {  
['^<div'] = '<span',  
['</div>$'] = '</span>'  
}  
for k, v in pairs(subs) do hatnote = string.gsub(hatnote, k, v) end  
end  
return hatnote  
end  

p.hatnote = p.hatnoteInline --alias  

return p
# Module:Hatnote inline/sandbox

---
-- Module:Hatnote-inline --  
-- --  
-- This module produces hatnote-style links and links to related articles, --  
-- but inside a <span>, instead of the <div> used by Module:Hatnote. It --  
-- implements the meta-template. --  
---

local mHatnote = require('Module:Hatnote')  
local mArguments = require('Module:Arguments')  
local yesno = require('Module:Yesno')  
local p = {}  

function p.hatnoteInline  
local args = mArguments.getArgs  
local hatnote = mHatnote.hatnote  
if args.inline == nil or yesno(args.inline, true) then  
local subs = {  
['^<div'] = '<span',  
['</div>$'] = '</span>'  
}  
for k, v in pairs(subs) do hatnote = string.gsub(hatnote, k, v) end  
end  
return hatnote  
end  

p.hatnote = p.hatnoteInline --alias  

return p
# வார்ப்புரு:Crossreference/doc



The template formats text into a standardized style for an (not block-level) "*(See also ...)*"-type parenthetical Wikipedia crossreference to other Wikipedia material. When on the different pages, these are unprintworthy Wikipedia self-references. When crossreferencing material on the same page, they are not. For block-level crossreferences, see the meta-template and its many progeny (, etc.). The output is ultimately produced by Module:Hatnote inline.  

See :Category:Cross-reference templates for other templates derived from or similar to this template.  

## Usage

**Basic crossreference to another page:**  

**Basic crossreference on same page:**  

**All parameters:**  

The meta-template does not automatically create links of any kind. Links and other desired formatting (round brackets, terminal punctuation) must be explicitly added, using normal .  

Usage for links in the same article is discouraged, in favor of the more specific templates and .  

## Parameters

This template accepts the following parameters:  
- or or the cross-reference text (required). While the explicit naming of this parameter with <code>1=</code>, <code>text=</code>, or <code>content=</code> is not required, it is always safest to use it this way, since any <code>=</code> character in the text will break the template if the parameter is unnamed.
- or any extra CSS classes to be added. This should not normally be used.
- &ndash; if set to <kbd>no</kbd> (or <kbd>n</kbd>, <kbd>false</kbd>, <kbd>0<kbd>, etc.) removes the default CSS class <code>selfref</code>, used to denote unprintworthy self-references to Wikipedia . This option should not be used on cross-article links, only links within the same article (and the shorthand templates and can be used for this purpose). The parameter aliases (or with any other value, like <kbd>y</kbd>, <kbd>true</kbd>, <kbd>1</kbd>, etc.) and (or <kbd>n</kbd>, <kbd>false</kbd>, <kbd>0</kbd>) have the same effect as .

## Redirects
The following alternative names redirect to this template:  
- 
- 
- 
-
# வானலைக் கட்டுப்பாட்டு வானூர்தி


**வானலைக் கட்டுப்பாட்டு வானூர்தி** (*Radio-controlled aircraft*) என்பது, கையில் வைத்து இயக்கக்கூடிய அலைபரப்பி ஒன்றைப் பயன்படுத்தி நிலத்தில் இருந்து தொலைக் கட்டுப்பாட்டு முறை மூலம் இயக்கப்படும் சிறிய பறக்கும் இயந்திரம் ஆகும். அலைபரப்பி வானூர்தியில் பொருத்தப்படும் அலைவாங்கியுடன் தொடர்புகொள்ளும். அலைவாங்கி, தான் பெறும் சமிக்ஞைகளுக்கு ஏற்ப பணிப்புப் பொறியமைப்புக்கு சமிக்ஞைகளை அனுப்பும். இங்கிருந்து கட்டுப்பாட்டு மேற்பரப்புகளுக்குச் செல்லும் கட்டளைகளுக்கு அமைய வானூர்தியின் திசை மாற்றப்படும்.  

2000 ஆவது ஆண்டுக்குப் பின்னர், இயக்கிகள், மின்கலங்கள், மின்னியற் கருவிகள் ஆகியவற்றின் செலவு, நிறை, செயற்பாடு, திறன் ஆகியவற்றில் ஏற்பட்ட முன்னேற்றம் காரணமாக வானலைக் கட்டுப்பாட்டு வானூர்தி பறக்கவிடுதல் ஒரு பொழுதுபோக்காகப் பெருமளவு வளர்ச்சியடைந்துள்ளது. அறிவியல், அரசாங்க, இராணுவ அமைப்புக்களும், பரிசோதனைகளுக்கும், காலநிலைத் தகவல்களைப் பெறுவதற்கும், வானியக்கவியல் மாதிரிகளைப் பரிசோதிப்பதற்கும் இவ்வகை வானூர்திகளைப் பயன்படுத்துகின்றன. ஆளில்லா வானூர்திகள் அல்லது வேவு விமானங்கள் காணொளிகளை எடுக்கக்கூடிய திறன் கொண்டவையாகவும் உருவாக்கப்படுகின்றன. இவற்றில் ஆயுதங்களும் பொருத்தப்படுவது உண்டு.  

## வரலாறு
19 ஆம் நூற்றாண்டின் பிற்பகுதியில் புழக்கத்தில் இருந்த ஐதரசன் நிரப்பிய வகை வான்கப்பல்களே மின்னியல் அடிப்படையில் கட்டுப்படுத்தப்பட்ட வானூர்திகளுக்கான தொடக்க எடுத்துக்காட்டுகள். இசை நிகழ்ச்சிகளின்போது அரங்கங்களைச் சுற்றி இவை பறக்கவிடப்பட்டன. அடிப்படையான பொறியுமிழ் வானலைச் சமிக்ஞைகளைப் பயன்படுத்தி இவை இயக்கப்பட்டன.
# பழுப்புக் கீச்சான்


**பழுப்புக் கீச்சான்** (ஆங்கிலப் பெயர்: **brown shrike**, உயிரியல் பெயர்: ***Lanius cristatus***) என்பது ஒரு வகைக் கீச்சான் குடும்பப் பறவை ஆகும். ஆண் பறவை 27-34 கிராமும், பெண் பறவை 28-37 கிராமும் இருக்கும்.  

மற்ற கீச்சான் பறவைகளைப் போலவே இதன் கண்களின் மேல் ஒரு கருப்புக் கோடு போடப்பட்டதைப்போல் உள்ளது. இதன் காரணமாக முகமூடி அணிந்ததைப்போல் உள்ளது. இந்த முகமூடி போன்ற கருப்பு நிறம் பளபளப்பாக இருக்கும். இந்தக் கருப்பு நிறத்திற்கு மேல் வெள்ளை நிறப் புருவம் காணப்படுகிறது. இது பொதுவாகப் புதர்ப் பகுதிகளில் காணப்படும். முட்புதர்களின் மேல் தன் கால்களால் இருகப் பற்றியபடி இரையைத் தேடியவாறு உட்கார்ந்து இருக்கும். இவை ஏற்காட்டிற்கு வலசை வருகின்றன.  

## துணையினங்கள்
இதில் நான்கு துணையினங்கள் அங்கீகரிக்கப்பட்டுள்ளன:  

- கிரிஸ்டேடஸ் பழுப்புக் கீச்சான் *L. c. cristatus* Linnaeus, 1758 – மத்திய, கிழக்கு சைபீரியா மற்றும் வடக்கு மங்கோலியா, இந்தியா முதல் மலாய் தீபகற்பம் வரை
- *L. c. confusus* Stegmann, 1929 – கிழக்கு மங்கோலியா, தென்கிழக்கு உருசியா மற்றும் வடகிழக்கு சீனா மலாய் தீபகற்பம் மற்றும் சுமத்ரா
- *L. c. lucionensis* Linnaeus, 1766 – கிழக்கு சீனா, கொரிய தீபகற்பம் மற்றும் தெற்கு ஜப்பான் தென்கிழக்கு சீனா, பிலிப்பைன்ஸ், போர்னியோ மற்றும் சுலவேசி
- *L. c. superciliosus* Latham, 1801 – சாகலின் தீவு (தென்கிழக்கு உருசியா) மற்றும் வடக்கு, மத்திய யப்பான் தென்கிழக்கு சீனா மற்றும் கிழக்கு இந்தோசீனா முதல் சிறு சுண்டாத் தீவுகள் வரை

## விளக்கம்
இதன் மேல்புறம் பழுப்பு நிறமாகக் காணப்படும். கருப்பு முகமூடியானது குளிர்காலத்தில் வெளிரிக் காணப்படும். தலை ஆண் பறவைக்கு அடர்ந்த பழுப்பு நிறத்திலும், பெண் பறவைக்கு சாம்பல் கலந்த பழுப்பு நிறத்திலும் காணப்படும். இதன் இறக்கைகள் பழுப்பு நிறத்தில் இருக்கும். இவற்றின் வாலில் சிறிய பிளவு காணப்படும்.
# அலைபரப்பி


மின்னணுவியலிலும், தொலைத்தொடர்பியலிலும் **அலைபரப்பி** அல்லது **வானலை பரப்பி** (*transmitter*) என்பது, வானலைகளை உருவாக்கும் மின்னணுக் கருவி ஆகும். வானலைகளைப் பயன்படுத்தி இயங்கும் எல்லா மின்னணுக் கருவிகளுக்கும் அலைபரப்பிகள் இன்றியமையாதவை. ஒலிபரப்புச் சாதனங்கள், ஒளிபரப்புச் சாதனங்கள், கையடக்கத் தொலைபேசிகள், கம்பியில்லாக் கணினி வலையமைப்புக்கள், அண்கம்பியிலிகளைப் பயன்படுத்தும் கருவிகள், வாகனத் தரிப்பிடக் கதவு திறப்பிகள், தானியங்கிக் கதவுகள் போன்றவை அலைபரப்பிகளைப் பயன்படுத்துகின்றன. "அலைபரப்பி" என்னும் சொல் தொடர்புத் தேவைகளுக்கும், வானலைமுறை நிலையறிதலுக்கும் வானலைகளை உருவாக்கும் கருவிகளைக் குறிப்பிடுவதற்கு மட்டுமே பயன்படுகிறது. ஒரே வகை மின்சுற்றுக்கலைக் கொண்டிருந்தாலும், நுண்ணலை அடுப்புக்கள் போன்ற வெப்பத்தை உருவாக்குவதற்காக வானலைகளை உருவாக்கும் கருவிகள் அலைபரப்பிகள் என அழைக்கப்படுவதில்லை.
# டைதயோனைட்டு



**டைதயோனைட்டு எதிர்மின் அயனி** *(Dithionite anion)* என்பது [S<sub>2</sub>O<sub>4</sub>]<sup>2−</sup> என்ற மூலக்கூற்று வாய்ப்பாடு கொண்ட ஓர் ஆக்சோ எதிர்மின் அயனியாகும் . கந்தகத்தின் ஆக்சோ எதிர்மின் அயனியான இது டைதயோனசு அமிலத்திலிருந்து (H2S2O4) தருவிக்கப்படுகிறது.  

## வேதியியல்

டைதயோனசு அமிலத்தை தூய்மையான அமிலமாகவோ அல்லது கரைசலிலோ கண்டறிய முடிவதில்லை. அமில நீராற்பகுப்பு, கார நீராற்பகுப்பு இரண்டிலும் டைதயோனைட்டு அயனி பங்கேற்று முறையே தயோசல்பேட்டு மற்றும் பைசல்பைட்டாகவும், சல்பைட்டு மற்றும் சல்பைடு ஆகவும் பிரிகின்றன.  

:2 S<sub>2</sub>O + H<sub>2</sub>O → S<sub>2</sub>O + 2 HSO  

:3 Na<sub>2</sub>S<sub>2</sub>O<sub>4</sub> + 6 NaOH → 5 Na<sub>2</sub>SO<sub>3</sub> + Na<sub>2</sub>S + 3 H<sub>2</sub>O  

## பயன்கள்

சோடியம் டைதயோனைட்டு என்ற டைதயோனசு அமிலத்தின் சோடியம் உப்பு வேதித் தொழிர்சாலைகளில் ஓர் ஒடுக்கும் முகவராக பரவலாகப் பயன்படுத்தப்படுகிறது.  

இரும்பு(III) ஆக்சி-ஐதராக்சைடை கரையக்கூடிய இரும்பு(II) சேர்மங்களாக ஒடுக்க சிட்ரிக் அமிலம் போன்ற ஒருங்கிணைப்பு முகவர்களுடன் டைதயோனைட்டு இணையாகச் சேர்க்கப்பட்டு பயன்படுத்தப்படுகிறது. மேலும் மண் ஆய்வுகளில் படிகமல்லாத இரும்பு(III) கனிமங்களை நீக்கவும் இது பயன்படுகிறது.  

டைதயோனைட்டின் சிதைவால் கந்தகத்தின் ஒடுக்கப்பட்ட இனங்கள் உற்பத்தியாகின்றன. இவை எஃகு துருப்பிடித்தலில் தீவிரமாகச் செயல்படுகின்றன. தயோசல்பேட்டு (S2O2−3) குழியிட்டு அரித்தலைத் தூண்டுகிறது என்பது அறியப்பட்டதேயாகும். இதே போல கரைந்துள்ள சல்பைடுகள் (Na2S) பிளவுபடுத்தி அரிப்பை உண்டாக்குதலுக்கு காரணமாகிறது.
# சாம்பல் தலை ஆள்காட்டி

**சாம்பல் தலை ஆள்காட்டி** (ஆங்கிலப் பெயர்: **grey-headed lapwing**, உயிரியல் பெயர்: ***Vanellus cinereus***) என்பது ஒருவகை ஆள்காட்டிப் பறவை ஆகும். இது வடகிழக்குச் சீனா மற்றும் சப்பானில் இனப்பெருக்கம் செய்கின்றது.  

## கள அடையாளங்கள்
இது 34-37 செ.மீ. நீளம் இருக்கும். இதன் தலை மற்றும் கழுத்து சாம்பல் நிறத்திலும், மார்பு அடர் சாம்பல் நிறத்திலும், வயிறு வெள்ளையாகவும் இருக்கும். கருப்பு நுனி கொண்ட மஞ்சள் அலகும் மஞ்சள் கால்களும் தெளிவான அடையாளங்கள். பறக்கும்போது, மேற்பகுதியில் கருமை நிற முதன்மை இறகுகளுக்கும் உடலையொட்டிய பழுப்பு நிற போர்வையிறகுகளுக்கும் இடையில் வெண்ணிற இறகுகள் தெளிவாகத் தெரியும்.  

## பரவல்
தென்கிழக்கு சீனா, மலேசியா, கம்போடியா, தாய்லாந்து வழியாக வங்கதேசம், மேற்கு வங்கம் தொடங்கி இந்தியாவின் வடபகுதிகளிலும் இந்தியாவின் கிழக்குப் பகுதி, தென்னிந்தியா, இலங்கையிலும் சாம்பல் தலை ஆள்காட்டிகள் வலசை வருகின்றன.  

### தமிழகத்தில்
சென்னையில் பள்ளிக்கரணை சதுப்புநிலம், சோழிங்கநல்லூர் பெரும்பாக்கம் சதுப்புநிலம் ஆகிய இடங்களிலும் திருச்சி அருகே காவிரி ஆற்றின் கரைப்பகுதிகளிலும் கோயம்புத்தூரிலும் இராஜபாளையத்திலும் வலசைப் பறவைகள் பார்க்கப்பட்டுள்ளன.  

## வாழ்விடம்
சதுப்புநிலங்கள், நெல்வயல்கள், ஆறுகளை ஒட்டிய பகுதிகளை இனப்பெருக்கம் செய்யத் தேர்ந்தெடுக்கின்றன; குளிர்காலத்தில் ஆற்றங்கரைகள், புல்வெளிகள், வயல்வெளிகள், குளங்கள், ஏரிகள், சதுப்புநிலங்களில் இவற்றைக் காணலாம்.
# தானியங்கிக் கதவு

**தானியங்கிக் கதவு** என்பது, ஒருவர் கதவுக்கு அண்மையாக வரும்போது தானாகவே திறக்கும் கதவு ஆகும். பொதுவாகக் கதவில் பொருத்தப்படும் உணர் கருவிகள் யாரும் கதவை அண்மிப்பதை உணர்ந்து கதவைத் திறப்பதற்கான சமிக்ஞைகளை வழங்குகின்றன.  

## வரலாறு
கிபி முதலாம் நூற்றாண்டில் கிரேக்கக் கணிதவியலாளரான அலெக்சாண்டரியாவின் எரோன் இன்று அறியப்பட்டவற்றுள் முதலாவது தானியங்கிக் கதவை உருவாக்கினார். இவர் இரண்டு வகையான கதவுகளை விளக்கியுள்ளார். முதலாவது, நகரின் கோவிலின் குருவானவர் கொழுத்தும் தீயின் வெப்பத்தைப் பயன்படுத்தியது. தீ கொழுத்தப்பட்டுச் சில மணி நேரங்களில், இவ்வெப்பத்தால் பித்தளைக் கலம் ஒன்றில் அதிகரிக்கும் அமுக்கம் நீரை இன்னொரு கலத்துக்குள் செலுத்தும். இரண்டாவது சொல்லப்பட்ட கலம் சுமையாகச் செயற்பட்டு பல்வேறு கப்பிகளினூடாகச் செலுத்தப்பட்ட வடங்களின் மூலம், மக்கள் வழிபாட்டுக்கு வரும் நேரத்தில் கதவைத் திறக்கிறது. நகரத்தின் கதவைத் திறப்பதற்கும் எரோன் இது போன்ற முறையைப் பயன்படுத்தினார்.  

1931 இல் கைத்தொழிற் கருவிகளும், வன்பொருட்களும் உற்பத்தி செய்யும் "இசுட்டான்லி வேர்க்சு" நிறுவனத்தைச் சேர்ந்த பொறியியலாளர்களான ஓராசு எச். ரேமன்ட், செல்டன் எசு. ரோபி ஆகியோர் தன்னியக்கக் கதவைத் திறப்பதற்கான ஒளியியற் கருவி ஒன்றை வடிவமைத்தனர். இக்கண்டுபிடிப்பு உரிமைக் காப்புச் செய்யப்பட்டு, உணவு, பானங்கள் ஆகியவற்றைக் காவிச்செல்லும் பரிமாறுபவர்களின் வசதிக்காக கனெக்ட்டிகட்டின் மேற்கு ஏவென் பகுதியில் உள்ள உணவுச் சாலை ஒன்றில் பொருத்தப்பட்டது. அக்காலத்தில் முழுத் தொகுதியும், பொருத்துவதுடன் சேர்த்து 100 அமெரிக்க டாலர்களுக்கு விற்கப்பட்டது.  

1954 இல் டீ ஓர்ட்டனும், லியூ எவிட்டும் இணைந்து முதலாவது தானியங்கி வழுக்கு கதவைக் கண்டுபிடித்தனர். 1960 இல் இருவரும் இணைந்து "ஓர்ட்டன் ஓட்டோமட்டிக்சு" நிறுவனத்தை (Horton Automatics Inc) உருவாக்கி வணிக ரீதியான முதல் தானியங்கி வழுக்கு கதவை விற்பனைக்குக் கொண்டுவந்தனர்.
# பறப்புக் கட்டுப்பாட்டு மேற்பரப்புகள்


வானூர்தியொன்றில் **பறப்புக் கட்டுப்பாட்டு மேற்பரப்புகள்** (flight control surfaces) என்பன, வானூர்தி ஓட்டி வானூர்தியின் திசை உயரம் என்பவற்றைக் கட்டுப்படுத்துவதற்கு உதவும் சாதனங்கள் ஆகும். திறன் வாய்ந்த பறப்புக் கட்டுப்பாட்டு மேற்பரப்புகளின் வளர்ச்சியே வானூர்திகளின் வளர்ச்சியில் முக்கிய முன்னேற்றங்களை ஏற்படுத்தியது. நிலைத்த இறக்கை வானூர்திகளின் வடிவமைப்பின் தொடக்ககால முயற்சிகள் நிலத்திலிருந்து வானூர்திகளை மேலெழும்பச் செய்வதற்குப் போதுமான உயர்த்து விசையை உருவாக்குவதில் வெற்றிபெற்றன. ஆனால், மேலெழுந்ததும் அதைக் கட்டுப்படுத்த முடியாமல் கெடுதலான விளைவுகள் ஏற்பட்டன.  

## வளர்ச்சி
முதல் நடைமுறைச் சாத்தியமான கட்டுப்பாட்டு மேற்பரப்புக்களை உருவாக்கிய பெருமை ரைட் சகோதரர்களைச் சாரும். பறப்புத் தொடர்பான அவர்களது காப்புரிமையில் இது முக்கிய பகுதியாக இருந்தது. தற்காலத்துக் கட்டுப்பாட்டு மேற்பரப்புக்கள் போலன்றி, இவர்களுடையதில் "இறக்கை முறுக்கல்" முறை பயன்பட்டது. ரைட் சகோதரர்களின் காப்புரிமையில் இருந்து தப்புவதற்காக கிளென் கேர்ட்டிசு என்பவர் பிணைச்சல் பயன்படுத்திய கட்டுப்பாட்டு மேற்பரப்புகளைப் பயன்படுத்தினார். இதே போன்ற கருத்துரு ஒன்றுக்கு ஏறத்தாழ நான்கு பத்தாண்டுகளுக்கு முன்பே ஐக்கிய இராச்சியத்தில் காப்புரிமை பதிவுசெய்யப்பட்டிருந்தது. இறக்கை முறுக்கல் முறையில் இருப்பதுபோல் பிணைச்சற் கட்டுப்பாட்டு மேற்பரப்புகளில் தகைப்பு ஏற்படுவதில்லை. பிணைச்சற் கட்டுப்பாட்டு மேற்பரப்புகளை அமைப்புகளில் பொருத்துவதும் இலகு.
# ஆக்சமிக் அமிலம்


|Section3=  
}}  

**ஆக்சமிக் அமிலம்** *(Oxamic acid)* என்பது H<sub>2</sub>NC(O)CO<sub>2</sub>H என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மேலும் இது வெண்மை நிறத்தில் நீரில் கரையக்கூடிய ஒரு திண்மமாகக் காணப்படுகிறது. ஆக்சாலிக் அமிலத்தின் ஒற்றை அமைடாக இது கருதப்படுகிறது . லாக்டேட்டு டி ஐதரசனேசு ஏ எதிர்ப்பியாக ஆக்சமிக் அமிலம் செயல்படுகிறது .
# போன்னீ புராத்தி

**முனைவர் போன்னீ ஜே. புராத்தி** *(Dr. Bonnie J. Buratti)* ஒரு கோள் வானியலாளர் ஆவார். இவரது ஆய்வு கோள் மேற்பரப்புகளின் உட்கூறுகளையும் இயற்பியல் பண்புகளையும் பகுத்தாய்வதாகும். இவர் கலிபோர்னியா பசதேனாவில் உள்ள தாரைச் செலுத்தா ஆய்வகத்தின் புவி, விண்வெளி அறிவியல் புலங்கள் பிரிவில் பணிபுரிகிறார். இங்கு இவர் வால்வெள்ளிகள், சிறுகோள்கள், நிலாக்கள் குழுவை வழி நடத்துகிறார். மேலும், இவர் வெளிப்புறச் சூரியக் குடும்ப ஆவியாக்கப்பொருள் போக்குவரத்து பற்ரியும் ஆய்வு செய்கிறார்.  

__FORCETOC__  

## கல்வி

இவர் தன் மூதறிவியல் பட்டத்தை மசாசூசட் தொழில்நுட்ப நிறுவனத்தில் புவி, விண்வெளி அறிவியல் புலங்களில் பெற்றார். மேலும், இவர் வானியலிலும் விண்வெளி அறிவியலிலும் மூதறிவியல் பட்டமும் முனைவர் பட்டமும் கார்னெல் பல்கலைக்கழகத்தில் இருந்து பெற்றுள்ளார்.  

## வாழ்க்கைப்பணி

முனைவர் புராத்தி வாயேஜர் திட்டம், காசினி-ஐகன்சு விண்கலத் திட்டம், நியூஒரைசன் விண்வெளி ஆய்கலத் திட்டம் ஆகியவற்றில் பங்கேற்கிறார். இவர் காசினி திட்ட்த்துக்காக நாசாவின் உயரிய சாதனை படைத்தமைக்கான பதக்கத்தை 2006 இல் பெற்றார். முனைவர் புராத்தி பள்ளி, கல்லூரி கல்விப் பரப்புதலில் ஈடுபட்டு வருகிறார். இப்போது இவர் புளூட்டோவையும் அதன் நிலாக்களையும் ஆயும் நியூஒரைசன் திட்டத்தின் அறிவியல் குழுவில் உள்ளார். இவர் 2014 இல் அமெரிக்க வானியல் கழகத்தின் கோள் அறிவியல் பிரிவின் தலைவராகத் தேர்ந்தெடுக்கப்பட்டுள்ளார். 90502 புராத்தி எனும் சிறுகோள் இவரது நினைவாகப் பெயரிடப்பட்டுள்ளது. In November 2015 Dr. Buratti was named the NASA Project Scientist for the European Space Agency's Rosetta Mission to Comet 67P/ Churyumov-Gerasimenko. She is a Fellow of the American Geophysical Union  

## நூல்தொகை

**நூல்கள்**  
1. Worlds Fantastic, Worlds Familiar: A Guided Tour of the Solar System
# இறக்கை முறுக்கல்


**இறக்கை முறுக்கல்** (Wing warping) என்பது, பக்கவாட்டுக் (உருட்சி) கட்டுப்பாட்டுக்காக நிலைத்த இறக்கை வானூர்திகளில் பயன்பட்ட தொடக்ககால முறை ஆகும். இம்முறை ரைட் சகோதரர்களால் பயன்படுத்தப்பட்டுக் காப்புரிமை பெறப்பட்டது. இது இறக்கைகளின் இரு முனைகளையும் எதிர்த் திசைகளில் முறுக்குவதற்காகக் கப்பிகளையும் கம்பி வடங்களையும் கொண்டதாக அமைக்கப்பட்டிருந்தது. பல அம்சங்களில் இந்த அணுகுமுறை கடதாசி வானூர்திகளில் அதன் இறக்கைகளின் பின் பகுதியை வளைத்து அவற்றின் இயக்கத்தை ஒழுங்குபடுத்துவதற்கு ஒப்பானது.  

பல பறவைகள் தமது பறப்பைக் கட்டுப்படுத்துவதற்காக இறக்கை முறுக்கலைப் பயன்படுத்துகின்றன. இது தொடக்ககால வானூர்தி வடிவமைப்பில் குறிப்பிடத்தக்க செல்வாக்குச் செலுத்தியது.  

## விளக்கம்
நடைமுறையில், பெரும்பாலான இறக்கை முறுக்கல் வடிவமைப்புக்களில் அமைப்பு உறுப்புக்கள் வளையவேண்டி இருப்பதால், கட்டுப்படுத்துவது கடினம் என்பதுடன் அமைப்புச் சிதைவுகளும் ஏற்படக்கூடும். 1911 ஆம் ஆண்டிலேயே பக்கவாட்டுக் கட்டுப்பாட்டுக்கு, குறிப்பாக இருதள இறக்கை வானூர்தி வடிவமைப்புக்களில் இறக்கை முறுக்கலுக்குப் பதிலாக இறக்கைத் துடுப்புக்கள் மிகப் பொதுவாகப் பயன்படத் தொடங்கின. அக்காலத்து ஒருதள இறக்கை வானூர்தி வடிவமைப்புக்கள் பெருமளவு நெகிழ்வுத்தன்மை கொண்டவை ஆதலால் இறக்கை முறுக்கலுக்கு கூடுதல் பொருத்தமானவையாகக் காணப்பட்டன. ஆனாலும், 1915க்குப் பின்னர் ஒருதள இறக்கை வானூர்திகளுக்கும் இறக்கைத் துடுப்புக்களே நியமமாக ஆயின.
# ஜேன் சார்ள்டன்

**ஜேன் சி. சார்ள்டன்** *(Jane C. Charlton)* (பிறப்பு:ஜூன் 5, 1965) பென்சில்வேனியா மாநிலப் பல்கலைக்கழகத்தில் வானியல், வானியற்பியல் துறையில் பேராசிரியராக உள்ளார். இங்கு இவர் பால்வெளியின் தோற்றத்திலும் படிமலர்ச்சியிலும் சிறப்புப் புலமை வாய்ந்துள்ளார். இவருக்கு ஒரு பெண் குழந்தை உள்ளது.  

## இளமையும் கல்வியும்
சார்ள்டன் பென்சில்வேனியாவில் உள்ள நியூஈகிளில் பிறந்தார். இவர் தன் பதினெட்டாம் அகவையிலேயே வேதியியலிலும் இயற்பியலிலும் கார்னிகி- மெல்டன் பல்கலைக்கழகத்தில் 1983 இல் பெற்றார். இவர் சிகாகோ பல்கலைக்கழகத்தில் மூதறிவியல் பட்ட்த்தை 1984 இலும் முனைவர் பட்டத்தை 1987 இலும் பெற்றார்.  

## வெளியீடுகள்
- Jane C. Charlton, Microsoft Academic Search
# இறக்கைத் துடுப்பு



**இறக்கைத் துடுப்பு** (aileron) என்பது, நிலைத்த இறக்கை வானூர்திகளின் இறக்கை ஒவ்வொன்றினதும் பிற்பகுதியில் காணப்படும் பிணைச்சற் பறப்புக் கட்டுப்பாட்டு மேற்பரப்பு ஆகும். இறக்கைத் துடுப்புக்கள், இணைகளாக, வானூர்தியின் உருட்சியைக் (வானூர்தியின் நீள் அச்சைச் சுற்றிய இயக்கம்) கட்டுப்படுத்துவதற்குப் பயன்படுகிறது. வானூர்தியின் உருட்சி பொதுவாக அதன் பறப்புத் திசையை மாற்றுகிறது.  

1864 இல் எழுதப்பட்ட, *வான்வழி இயக்கம் தொடர்பாக* *(On Aërial Locomotion)* என்னும் ஆய்வுக் கட்டுரையை அடிப்படையாகக் கொண்டு 1868 இல் பிரித்தானிய அறிவியலாளரும், கண்டுபிடிப்பாளருமான மத்தியூ பியார்சு வாட் போல்ட்டன் என்பவருக்கு முதன்முதலாக இறக்கைத் துடுப்புக்கான காப்புரிமை வழங்கப்பட்டது. 19 ஆம் நூற்றாண்டில் இறக்கைத் துடுப்புத் தொடர்பிலும், அதை செயற்பாட்டு அடிப்படையில் ஒத்த இறக்கை முறுக்கல் தொடர்பிலும் விரிவான முற்பட்ட ஆக்கங்கள் இருந்தபோதும், 1906 ஆம் ஆண்டு ஓகியோவில் உள்ள டேட்டனைச் சேர்ந்த ரைட் சகோதரர்களுக்கு, வானூர்திகளின் கட்டுப்பாட்டு மேற்பரப்புக்களை இயக்குவதற்கான வானியக்கவியல் கட்டுப்பாட்டு முறையைக் கண்டுபிடித்ததற்காக ஐக்கிய அமெரிக்கா காப்புரிமை வழங்கியது. முதலாம் உலகப் போர் வரை இது தொடர்பில் அமெரிக்காவில் பல வழக்குகள் தொடுக்கப்பட்டன.  

## வரலாறு
இறக்கைத் துடுப்பைக் குறிக்கும் ஆங்கிலச் சொல்லான *எய்லெரோன்* *(aileron)* என்பது "சிறிய இறக்கை" என்னும் பொருள்கொண்ட பிரெஞ்சுச் சொல்லாகும். பிரெஞ்சு மொழியில் இச்சொல் பறவைகளின் இறக்கைகளின் நுனிப் பகுதியையும் குறிக்கிறது. பறவைகள் இப்பகுதியைப் பயன்படுத்தியே தமது பறப்பைக் கட்டுப்படுத்துகின்றன என்பதால், அதே செயற்பாட்டைக் கொண்ட வானூர்திப் பகுதிக்கும் இப்பெயர் ஏற்பட்டது. "சிறிய இறக்கை" என்னும் பொருளில் இச்சொல் 1877 இன் காசெல்லின் பிரெஞ்சு - ஆங்கில அகரமுதலியில் காணப்பட்டாலும், வானூர்தி தொடர்பில் இச் சொல் 1908 ஆம் ஆண்டிலேயே புழக்கத்துக்கு வந்தது.
# தெபோரா பிருடு

**தெபோரா பிருடு** *(Deborah Byrd)* (பிறப்பு: மார்ச்சு 1, 1951, சான் அந்தோனியோ, டெக்சாசு) ஓர் அமெரிக்க அறிவியல் இதழியலாளர் ஆவார். இவர் பன்னாட்டு **புவி, வான் வானொலித் தொடரின்** செயல் இயக்குநரும் புரவலரும் ஆவார்.  

இவர் *விண்மீன் நாள்* எனும் வானியலுக்கான வானொலிக்காட்சித் தொடரைப் படைத்து 1978 இல் இருந்து வெளியிட்டவர் ஆவார். 1991 இல் இவர் ஜோயல் பிளாக்குடன் விண்மீன் நாளை விட்டு வெளியேறி, புவி, வான் வானியல் வானொலித்தொடரை படைத்து வெளியிட்டு அதன் புரவலரானார். இது அறிவியல் பற்றி 90 நொடி நேர வானொலிப் பரப்புரைகளின் தொடராகும்.  

இவர் ஒலிபரப்பு, அறிவியல் குமுகங்களில் இருந்து பல விருதுகளைப் பெற்றுள்ளார். இவற்றில் 3505 பிருடு எனும் சிறுகோள் இவர் பெயரைத் தாங்கியிருத்தலும் ஒன்றாகும். இவர் பசிபிக் வானியல் கழகத்தின் கிளம்ப்கே-இராபர்ட்சு விருதை அதன் தொடக்கத்திலேயே பெற்றவர் ஆவார். இவரது புவி, வான் வானொலிக்காட்சித் தொடர் அமெரிக்கத் தேசிய அரிவியல் அறக்கட்டளையின் பொதுப்பணிச் சேவை விருதை "உலகளாவிய மக்கள் பரப்புக்கு ஆராய்ச்சி, அன்றாட அறிவியலைக் கொண்டுசென்றதற்காக" 2003 இல் பெற்றது. இவர் 2011 இல் கலை, அறிவியல் கல்லூரிகளின் மன்றம் கலை, அறிவியல் தொடர்பாடல் விருதைப் பெற்றார். இந்த விருது தனியருக்கோ அல்லது நிறுவனத்துக்கோ கலையையும் அறிவியலையும் திறம்பட கல்விவழி விளக்குவதற்காக வழங்கப்படுகிறது.  

இவர் வானியல் வார விழாவான டெக்சாசு ஆண்டு விண்மீன் விழாவை தோற்றுவித்தவர் ஆவார்.
# கரோலின் எல்லன் பர்னெசு

**கரோலின் எல்லன் பர்னெசு** *(Caroline Ellen Furness)* (ஜூன் 24, 1869 – பிப்ரவரி 9, 1936) ஓர் அமெரிக்க வானியலாளர் ஆவார். இவர் இருபதாம் நூற்றாண்டின் தொடக்கத்தில் வாசர் கல்லூரியில் கல்வி பயிற்றுவித்தார். இவர் வாசர் கல்லூரியில் மேரி வாட்சன் விட்னேயிடம் பயின்றார். கொலம்பியாவில் வானியலில் முதன்முதலில் முனைவர் பட்டம் பெற்றவர் இவரே.  

இவர் ஓகியாவில் உள்ள கிளீவ்லாந்தில் 1869 ஜூன் 24 இல் பிறந்தார். இவரது தந்தையார் பள்ளி அறிவியல் ஆசிரியர் ஆவார். இவருக்கு இவரது தந்தையார் இளமை முதலே அறிவியலில் ஆர்வம் ஊட்டினார். இவர் 1887 இல் வாசர் கல்லூரியில் பட்டம் பெற்ரதும் தந்தையர் வழியைப் பின்பற்ரி பள்ளி அறிவியல் ஆசிரியர் ஆனார். என்றாலும் அவரது உண்மையான ஆர்வம் ஆராய்ச்சியில் கால்கொண்டு இருந்தது. எனவே, மூன்றாண்டுகளானதும் வாசர் கல்லூரியில் ஆய்வு உதவியாளராக மேரி வாட்சன் விட்னேயிடம் சேர்ந்தார்.இவர் விட்னேயிடம் பத்தாண்டுகளுக்கு வால்வெள்ளி, கோள்கள் நோக்கீடுகளில் ஈடுபட்டார். இவர் 1896 இல் கொலம்பியா பல்கலைக்கழகத்தில் அரோல்டு யாகோபியின்கீழ் முனைவர் ஆய்வில் ஈடுபட்டார். இவர் 1900 இல் முனைவர் ஆய்வை முடித்து வெளியிட்டார். இவரது முனைவர் ஆய்வுக் கட்டுரையின் தலைப்பு "Catalogue of stars within one degree of the North pole and optical distortion of the Helsingfors astro-photographic telescope deduced from photographic measures" என்பதாகும். இவர் 1903 இல் வாசர் கல்லூரியில் மீண்டும் வந்து பயிற்றுநராகச் சேர்ந்தார்.  

இவர் 1909 முதல் 1911 வரை விட்னேவுடன் இணைந்து மாறும் விண்மீன்கள் சார்ந்த நோக்கிடுகளில் பங்குபற்றினார். இவர்1915இல் *மாறும் விண்மீன்களின் ஆய்வுக்கான அறிமுகம்* எனும் உயரிய தரம் வாய்ந்த பாடநூலை எழுதினார்.  

இவர் 1922 இல் அரசு வானியல் கழக உறுப்பினர் ஆனார்.  

இவர் 1936 பிப்ரவரி 9 இல் நியூயார்க் நகரில் இறந்தார்.  

இவர் வெளிநாட்டு மகளிர் கல்விக்காக பாடுபட்டவர். குறிப்பாக யப்பனியப் பெண்களின் உயர்கல்விக்காக பல பரப்புரைக் கட்டுரைகள் வாயிலாகப் போராடியவர். இவர் அமெரிக்காவில் தேசியப் பெண்கள் ஒன்றிய உறுப்பினரும் களப் பணியாளரும் ஆவார்.
# கொடிகளுக்கான நினைவுச்சின்னம்


**கொடிகளுக்கான நினைவுச்சின்னம்** என்பது பிரேசில் நாட்டின் சாவோ பாவுலோ நகரத்தில் உள்ள ஒரு நினைவுச்சின்னம் ஆகும். இந்த சின்னம் நகரத்தின் முக்கிய இடமான இபிரபுயரா பூங்காவின் முகப்பில் அமைந்துள்ளது.  

## வரலாறு
1921 ஆம் தொடங்கப்பட்டு 1954 ஆம் ஆண்டில் திறக்கப்பட்ட இந்த நினைவுச் சின்னம் பந்தேராசு என் அழைக்கப்படும் 17ஆம் நூற்றாண்டு நிகழ்வைக் குறிப்பதாகும். கடற்கரையில் இருந்த மக்கள் நாட்டின் உள்பகுதிக்கு சென்று தங்கள் இருப்பிடத்தை அமைத்துக்ககொண்ட நிகழ்வை பந்தேராசு என்பர். இதன் அமைவிடம் மற்றும் அளவின் காரணமாக இந்த நினைவுச்சின்னம் சாவோ பாவுலோ நகரத்தின் ஒரு முக்கிய அங்கமாகி விட்டது.  

## அமைவிடம்
இந்த நினைவுச்சின்னம் இபிரபுயரா பூங்காவின் முகப்பிலும், நகரத்தின் சட்டப்பேரவையான சூலை 9 அரண்மனையின் எதிரிலும் அமைந்துள்ளது.
# வீரக்குமார்


***வீரக்குமார்*** 1961 ஆம் ஆண்டு வெளியான ஒரு இந்திய, மொழிமாற்றுத் தமிழ்த் திரைப்படமாகும். பி. விட்டலாச்சார்யா தயாரித்து இயக்கிய இத்திரைப்படம் தெலுங்கிலிருந்து மொழிமாற்றம் செய்யப்பட்டது. இத்திரைப்படத்தில் காந்தாராவ், கிருஷ்ணகுமாரி, ராஜநாளா, பாலகிருஷ்ணன், முக்கமாலா, சாந்தி, மீனாகுமாரி, லட்சுமிதேவி, ஜெயஸ்ரீ ஆகியோர் நடித்திருந்தனர். புரட்சிதாசன் வசனம், பாடல்கள் எழுதினார். இசை ராஜன்-நாகேந்திரா.
# அனிதா கோச்சிரன்


**அனிதா எல். கோச்சிரன்** *(Anita L. Cochran)* ஓர் வானியலாளரும் கோள் அறிவியலாளரும் ஆசுட்டீன் டெக்சாசு பல்கலைக்கழக ஆராய்ச்சி அறிவியலாளரும் ஆவார். இவர் மெக்டொனால்டு வான்காணக ஆராய்ச்சி உதவி இயக்குநரும் ஆவார். இவர் சூரியக் குடும்பத் தொடக்கநிலை வான்பொருள்களின் ஆய்விலும் வால்வெள்ளிகளின் உட்கூறுகளின் ஆய்விலும் கவனம் குவித்துள்ளார்.  

## இளமையும் கல்வியும்
கோச்சிரன் நியூயார்க் நகரில் பிறந்தார். and raised on Long Island. இவர் 1976 இல் கார்னெல் பல்கலைக்கழகத்தில் இயற்பியலில் இளவல் பட்டம் பெற்ரார். இன்னர் இவர் ஆசுட்டீனில் உள்ள டெக்சாசு பல்கலைக்கழகத்தில் சேர்ந்து வானியலில்1979 இல் முதுவர் பட்டமும் 1982 இல் முனைவர் பட்டமும் பெற்றார். இவர் அப்பிரிவின் குழு உறுப்பினரக 1989 முதல் 1992 வரை இருந்துள்ளார். இவர் தேசிய ஆராய்ச்சி மன்றத்தின் பல குழுக்களில் பணியாற்றி உள்ளார், இவற்றில் கோள்கள், நிலாக்கள் தேட்டக் குழுவும் அடங்கும். (COMPLEX). இவர் வால்வெள்ளிக் கருப் பயண அல்லது காண்டூர் (CONTOUR) இலக்குத்திட்டத்தின் இணை ஆய்வாளரும். நாசாவின் வால்வெள்ளி சுற்றும் சிறுகோள் பறப்புத் திட்டப் படிமப் பதிவுக் குழுவின் உறுப்பினரும் ஆவார். மேலும், தேசிய ஒளியியல்சார் வானியல் காணக உறுப்பினரும் ஆவார்.  

## சொந்த வாழ்க்கை
அனிதா கோச்சிரன் தன்னுடன் வானியலாளராகப் பணிபுரிந்த பில் கோச்சிரனை மணந்தார்.
# தோரிசு விக்கர்சு

**தோரிசு விக்கர்சு** *(Doris Vickers)* (born 1980) ஓர் ஆத்திரிய தொல்வானியலாளர் ஆவார். இவர் யுனெசுகோவின் வானியல் மரபுக்கான வலைவாசலின் உள்ளடக்க மேலாளர் ஆவார்.  

இவர் உருவேடிகருடன் இணைந்து செயல்படும் *தொன்மை வானங்கள்* திட்டத்தின் உலகநிலை ஒருங்கிணைப்பாளர் ஆவார். இது 2006 இல் தொடங்கப்பட்டது. இதன் நோக்கம் மாந்தப் பண்பாடுகளின் அறிவு அடித்தளத்தை உருவாக்கி அவற்றின் வானியல் அறிவு விரிவைப் பதிவு செய்து "ஒருகோள் – ஒருமாந்தரினம் – ஒருவானம் – ஓர் அறிவு அடித்தளம்" என்பதை விளக்குவதாகும், இந்தத் திட்ட அன்மைய முயற்சி, 2016 இல் இருந்து "முழுத் திட்டத்தையும் புதிய சூழலுக்கு மாற்றுவதே" ஆகும்.  

இவர் 2016 பிப்ரவரியில் [[பிபிசி வானொலி அலைவரிசை 4 இல் *ஆர்வத்தின் அருங்காட்சியகம்* எனும் நிகழ்ச்சியில் தோன்றினார். இந்தக் கற்பனை அருங்காட்சியகத்துக்கு விண்மீன் கடிகாரத்தைக் கருதுகோள்நிலைக் கொடையாக வழங்கினார்.  

## வெளியீடுகள்
-
# என்னைப் பார்


***என்னைப் பார்*** 1961 ஆம் ஆண்டு வெளியான ஒரு இந்திய, தமிழ்த் திரைப்படமாகும். இதனை ஜி. ஆர். நாதன் இயக்கியிருந்தார். இத்திரைப்படத்தில் டி. ஆர். மகாலிங்கம், பி. எஸ். சரோஜா, எம். என். நம்பியார், காகா ராதாகிருஷ்ணன், எல். விஜயலட்சுமி, சி. கே. சரஸ்வதி மற்றும் பலர் நடித்திருந்தனர். ச. ஐயா பிள்ளை, தமிழ்ப்பித்தன் ஆகியோர் கதை வசனம் எழுதினார்கள். டி. ஜி. லிங்கப்பா இசையமைத்திருந்தார்.